|  |  |  |  |
| --- | --- | --- | --- |
| |  |  | | --- | --- | | Kan frit distribueres  Godkendt | **Aalborg Universitet**  Selma Lagerløfs Vej 249 9260 Gistrup  **Sagsbehandler:**  Majken Nørgaard  Telefon: 9940 2209  E-mail: mno@hst.aau.dk | | |
| Referat af 2. semestergruppemøde for Sundhedsteknologi 6. semester bachelor den 12. april 2024 |

**Deltagere: Gr 1, 3, 7**

**Semesterkoordinator: Dan Stieper Karbing  
Studiesekretær og referent: Majken Nørgaard**

**Øvrige deltagere: Maciej Plocharski**

**Afbud: gruppe 2, 4, 5, 6**

**Dagsorden**

1. Godkendelse af dagsorden
2. Velkommen til semestergruppemøde og generelle meddelelser
3. Semesteret generelt
4. Opfølgning på statusseminar
5. Studiemiljø (f.eks. studiearbejdspladser, lokaler, bookingsystem, kommunikation med ansatte)
6. Kursusevaluering
   1. Regulatoriske krav og immaterielle rettigheder
   2. Sandsynlighedsregning og statistik
7. Projektstatus
8. Eventuelt

**Ad 1. Godkendelse af dagsorden**

* Godkendt

**Ad 2. Velkommen til semestergruppemøde og generelle meddelelser**

* Gennemgang af oversigt over hvordan man har valgt at prioritere de ”klagepunkter” som har været meldt ind.
* Building support kontra ITS – hvem håndterer hvad? Findes der en vejledning?
  + Studiesekretær har undersøgt: En medarbejder fra Facility Support svarer: Der findes ikke en vejledning i hvem der gør hvad, men man kan som udgangspunkt sige at alle emner der kan ses/fremsøges inde i Building Support Appen, er nogle emner som de kan tage hånd om.   
    Hvis man har anvendt ”fritekst” til at beskrive problemet, så vil Facility Support også hjælpe med enten at løse problemet eller sende opgaven videre til andre, som fx ITS.  
    Skærmene i grupperummene, det er vores eget drifts team der håndterer dem.

**Ad 3. Semesteret generelt**

* Semesterkoordinator spørger om det går som det skal, er der noget som er kommet bag på de studerende?   
  Ingen kommentarer.

**Ad 4. Opfølgning på statusseminar**

* Information inden, formatet, planlægningen af gruppernes sammensætning:
* Det blev oplevet som velfungerende at der var tre grupper sat sammen, dynamikken var god og der blev gode dialoger.
* Tiden blev fyldt ud, der kunne endda have været brugt mere tid. Men der var intet som blev udeladt eller sprunget over.

**Ad 5. Studiemiljø (f.eks. studiearbejdspladser, lokaler, bookingsystem, kommunikation med ansatte)**

* Lokalerne: Generelt er der mere ro i grupperummene og det foretrækkes fremfor åbne studiepladser.
* Laboratorie: Der er oplevet at der ligger kanylebokse fremme og at tingene ikke står på deres pladser.
  + Opfordres til at melde ind til Studiesekretær og evt. med billeddokumentation.

**Ad 6. Kursusevaluering**

* 1. **Regulatoriske krav og immaterielle rettigheder**
* Ros til underviserne for deres gennemgang af materialet og emnet selvom det til tider kan være tungt.
* Opgaveregningerne: De studerende efterspørger om det er muligt at have et gennemgående alternativ til projektet i hele kurset, så de ikke skal sætte sig ind i flere forskellige produkter, men kan fokusere mere på det regulatoriske. Materialet kommer lidt sent ind i Moodle. Underviser er orienteret af de studerende.  
  Moodle er en smule rodet. De studerende er anbefalet at fortælle det til kursusansvarlig.
* Der har været ekstern forelæser, det blev oplevet meget positivt.  
  1. **Sandsynlighedsregning og statistik**
* Gruppeopgaverne er håndgribelige.  
  Forberedelse, undervisning og opgaver hænger godt sammen**.**Moodle er overskueligt opstillet og nemt at finde rundt i.

**Ad 7. Projektstatus**

* Gr 3: Det går godt, der arbejdes stille og roligt imod målet. Der er mindre tvivl nu, tingene giver mere mening. Samarbejdet i grupperne går godt og kontakten til vejleder er fin.
* Gr 1: Grundarbejdet er gjort, de er ved at optage nogle signaler og skal i gang med produktudvikling. Samarbejde i gruppen er præget af forskellige holdninger, men de når heldigvis frem til fælles løsninger. Samarbejdet med vejleder er også godt.
* Gr. 7: Det går okay, der er dog mange bolde i luften. Flere uafsluttede processer, men der prioriteres på at lave et produkt lige nu. Der er dog lavet en plan og samarbejdet i gruppen og vejleder er rigtig godt.

**Ad 8. Eventuelt**

* Øvelse som blev sagt over højtalerne, kunne denne meldes ud på Moodle?
* Der er meldt ind fra nogen andre grupper at de har fravalgt at komme til semestergruppemødet i dag, fordi de ikke var utilfreds med noget.